open-index/open-wikipedia-markdown huggingface dataset:
David Lagercrantz

thumb|David Lagercrantz
**David Lagercrantz** (lindi më 4 shtator 1962) është gazetarë suedezë, është i njohur si autor i librit *Unë jam Zlatan Ibrahimović*. Ai ka studiuar filozofinë dhe religjionin në universitet dhe diplomoi në shkollën e gazetarisë në Göteborg. Ai është i martuar me Anne Lagercrantz me të cilën kanë tre fëmijë.

## Bibliografia
*Göran Kropp 8000 plus (1997), biografi
*Änglarna i Åmsele (1998), non-fiction, about the Åmsele triple murder case
*Ett svenskt geni (2000), biografia e Håkan Lansit
*Stjärnfall (2001), novelë
*Där gräset aldrig växer mer (2002), novelë
*Underbarnets gåta (2003), novelë
*Himmel över Everest (2005), novelë
*Ett svenskt geni – berättelsen om Håkan Lans och kriget han startade (2006)
*Syndafall i Wilmslow (2009), novel
*Unë jam Zlatan Ibrahimović (Titulli në suedisht: Jag är Zlatan Ibrahimović, 2011)
*The Girl in the Spider's Web (2015), novelë, pjesa e katërt në serinë Millennium
Konaku i Haki Spahiut

**Konaku i Haki Spahiut** është një monument i trashëgimisë kulturore në Pejë, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Anne Hathaway

**Anne Jacqueline Hathaway** (lindi më 12 nëntor, 1982) është një aktore amerikane. Marrëse e vlerësimeve të ndryshme, duke përfshirë një Academy Awards, një Golden Globe Award dhe një Primetime Emmy Award, ajo ishte ndër aktoret më të paguara në botë në vitin 2015. Filmat e saj kanë fituar mbi 6.8 miliardë dollarë në mbarë botën dhe ajo u shfaq në listën *Forbes* Celebrity 100 më 2009.

Hathaway u diplomua në Millburn High School në Nju Xhersi, ku interpretoi në disa shfaqje. Si adoleshente, ajo mori pjesë në serialin televiziv *Get Real* (1999–2000) dhe bëri përparimin e saj duke luajtur rolin kryesor në komedinë e Disney *The Princess Diaries* (2001). Pasi luajti në një varg filmash familjarë, duke përfshirë *Ella Enchanted* (2004), Hathaway bëri një ndryshim në rolet e të rriturve me dramën e vitit 2005 *Brokeback Mountain*. Drama komedi *The Devil Wears Prada* (2006), në të cilën ajo luajti një ndihmëse e një redaktoreje reviste mode, ishte suksesi i saj më i madh komercial deri në atë pikë. Ajo luajti një të varur që shërohej në dramën *Rachel Getting Married* (2008), e cila i dha asaj një nominim për Academy Award për Aktoren më të Mirë.

Hathaway vazhdoi të luajë në disa filma të suksesshëm komercial, duke përfshirë komedinë *Get Smart* (2008), romancën *Bride Wars* (2009), ''Valentine's Day* (2010), dhe *Love & Other Drugs* (2010), dhe filmin fantazi *Alice in Wonderland* (2010). Në vitin 2012, ajo luajti si Selina Kyle / Catwoman në filmin e saj me fitimet më të larta, *The Dark Knight Rises*. Gjithashtu atë vit, ajo luajti Fantine, një prostitutë që vdiste nga tuberkulozi, në muzikalin *Les Misérables*, për të cilin fitoi Academy Award për Aktoren më të Mirë Dytësore. Që atëherë ajo ka luajtur një shkencëtare në filmin fantastiko-shkencor *Interstellar* (2014), pronare e një faqeje online të modës në komedinë *The Intern* (2015), një aktore mendjemadhe në filmin e grabitjes *Ocean's 8* (2018), një artiste con në komedinë *The Hustle* (2019), dhe Rebekah Neumann në miniserinë *WeCrashed* (2022).

Hathaway ka fituar një Primetime Emmy Award për rolin e saj zanor në sitcom *The Simpsons'', i kënduar për soundtracks, u shfaq në skenë dhe organizoi ngjarje. Ajo mbështet disa kauza bamirësie. Ajo është anëtare e bordit të Rrjetit të Teatrit Lollipop, një organizatë që u sjell filma fëmijëve në spitale dhe mbron barazinë gjinore si ambasadore e vullnetit të mirë të UN Women. Hathaway është e martuar me aktorin dhe biznesmenin Adam Shulman dhe ka dy djem me të.

## Filmografia 
### Film 
### Televizion 
## Referime
## Lidhje të jashtme
*
Finlandë 1–1 Kosovë (5 shtator 2016)

Ndeshja e futbollit Finlandë – Kosovë për eliminatoret e Botërorit “Rusi 2018” u luajt në Turku të Finlandës më 5 shtator 2016. Kosova barazoi 1-1 me Finlandën, me një gol nga Valon Berisha. Kjo ishte ndeshja e parë dhe goli i parë që shënoi Kosova në një ndeshje zyrtare.
Kuvendet ballkanike

Kuvendet ballkanike (shekulli XVII) ishin kuvendet e krerëve të lëvizjeve kryengritëse antiosmane të popujve të Ballkanit. Në kuvendet ballkanike u hartuan projekte për çlirimin e Ballkanit, në të cilat vend me rëndësi zinte lufta e popullit shqiptar. Që në vitin 1608, në manastirin e Moraçës, pranë Liqenit të Shkodrës, u mbajt një kuvend ndërmjet krerëve shqiptarë, serbë, malazez e maqedonas. Kuvendi i parë me përmasa të përgjithshme ballkanike u mbajt në zemrën e Maleve Shqiptare, në Kuç, në verën e vitit 1614. Me të tilla përmasa u mbajtën edhe Kuvendi i Prokupjes në vitin 1616 dhe i Beogradit në vitin 1620. Në të tri kuvendet shqiptarët u përfaqësuan si njësi më vete.

## Shiko edhe
* Kuvendi i Matit
* Kuvendi i Dukagjinit
* Kuvendet ballkanike
* Kuvendi Kishtar i Arbërit
* Pjetër Bogdani
* Pjetër Budi
* Frang Bardhi
* Andrea Manesi
* Gjin Gjergji
* Gjergj Vladanji
* Nikollë Bardhi
* Nora e Kelmendit
* Gjergj Basta
* Gjon Renësi
* Mark Gjini
* Nikollë Mekajshi
* Tomë Plezha
* Kuçi (Mali i Zi)
* Piperët
* Lale Drekali
* Fiset e Malit të Zi
* Historia e Malit të Zi
* Historia e Ballkanit
* Historia e Ballkanit
* Shkolla dhe arsimi në tokat shqiptare (shek. XVI-XVII)
* Kryengritjet shqiptare të shekullit të XVI
* Kryengritjet shqiptare të shekujve të XVII-XVIII
* Kryengritjet shqiptare në vitet 1680
* Kryengritja e Bogdanit
* Perandoria Osmane në shek. XVII-XVIII
* Kryengritja antiosmane e vitit 1689 në vilajetin e Rumelisë
* Sanxhaku i Arbërit
* Shqipëria Osmane
* Kryengritja Arbërore (1432-1436)
* Luftërat osmane në Evropë
* Historia e luftërave Ruso-Turke
* Luftërat turko-veneciane
* Lufta Osmano-Venedikase (1570-1573)
* Frankokracia
* Shteti i Detit
* Arbëria Venedikase
** Beteja e Lepantos
** Beteja e Prevezës
* Lufta e Madhe Turke
** Beteja e Vjenës
** Lufta e Moresë
** Beteja e Kaçanikut (1690)
* Kryengritja e Himarës (1472)
* Perandoria Osmane në gjysmën e parë shek. XVIII-XIX
* Perandoria Osmane në gjysmën e dytë të shekullit XVIII-XIX
* Armada Spanjolle
* Lufta Tetëdhjetë Vjeçare
* Lufta Tridhjetëvjeçare
* Lufta e Madhe Veriore
* Rilindja Kombëtare Shqiptare
* Kriza Lindore dhe Shqipëria
* Kriza lindore dhe lëvizja shqiptare
* Shqipëria në fillim të Krizës Lindore (1875-1876)
* Lidhja e Prizrenit
* Pashallëqet shqiptare
* Kriza Lindore
* Shkaqet për shpërthimin e Krizës Lindore
* Lufta e Krimesë
* Konferenca e Stambollit
* Konferenca e Berlinit
* Traktati i Berlinit (1878)
* Kongresi i Berlinit
* Traktati i Shën Stefanit
* Lufta Ruso-Turke (1877-1878)
* Perandoria Osmane në shek. XIX-XX
* Shpallja e Pavarësisë së Shqipërisë
* Konferenca e Londrës (1912–1913)
* Shpërbërja e Perandorisë Osmane
* Pirateria shqipëtare

## Referime
Abrët

**Abrët** (Abrei, Abroi) ishin një fis ilir nga kohërat antike. Grekët e lashtë i njihnin ata si njohës të recetave për prodhimin e një pijes stimuluese e bërë nga mjalti.  Abrët ishin një degë më e vogël e fisit më të madh ilir Taulantët dhe jetonin në territoret përgjatë bregut të Detit Adriatik, midis Epidamnusit antik (Durrësit të sotëm në Shqipëri) dhe Liqenit të Shkodrës, në brigjet e lumit Drin. Fqinjët e tyre në lindje ishin Helidonët, në veri Labeatët dhe në jug Taulantët pjesë e të cilëve ishin. Ka disa teori mbi emrin e tyre dhe ka mundësi që emri i tyre të lidhet me lumin Hebrus që përmendet në veri të Dyrrahut dhe me rrënjën e emrit alb- dhe arb- që del më pas në emërtimin e banorëve të kësaj treve. 

## Shih edhe 
* Iliria
* Taulantët
* Parthinët
* Ilirologjia
* Ilirët e mirëfilltë
* Mbretëria e Ilirisë
* Lista e fiseve antike ilire

## Referime
Sixhilatet

**Sixhilatet** kanë qenë regjistra të zyrës së kadiut. Deri në reformat e Tanzimatit në to shënohej e gjithë korrespondenca me organet qendrore të shtetit dhe aktet e administratës lokale lidhur me shpërndarjen e detyrimeve shtetërore, ankesat e paditë për konflikte të ndryshme, problemet e organizimit të jetës qytetare, ngjarjet politike, emrat e personave që përqafonin fenë islame etj. Pas Tanzimatit në sixhilate shënoheshin vetëm proceset gjyqësore. Sixhilatet më të vjetër të ruajtur dhe më të plotë janë ato të Elbasanit (1580-shek.XIX) dhe të Beratit (fillim i shek.XVII), kurse nga sixhilatet e Korçës, Tiranës, Peqinit, Lezhës, Ulqinit, Gjirokastrës kanë mbetur vetëm disa regjistra që u përkasin shek.XIX-fillim i shek.XX. Rëndësi kanë sidomos sixhilatet e Beratit që janë seria më e plotë në Gadishullin Ballkanik.
Epigrafia

Epigrafia është shkencë që merret me studimin e mbishkrimeve në gjuhë e alfabete që nuk përdoren më sot dhe që zakonisht zbulohen nga arkeologjia. Mbishkrimet mund të jenë me karakter publik (ligje, dekrete), me karakter fetar dhe me karakter privat. Me interes për studimet shqiptare janë epigrafia greke e vjetër e romake, epigrafia paleokristiane, epigrafia bizantine dhe osmane. Midis mbishkrimeve të shumta që janë zbuluar në Shqipëri, një vlerë të veçantë kanë mbishkrimet në gjuhën greke të gjetura në qytetet antike: Dyrrah e Apoloni (gurë varri me emra ilirë etj.) që dëshmojnë për praninë e popullsisë ilire në këto dy koloni greke; mbishkrimet e gjetura në Butrot, Amantia, Bylis, Dimal etj., si dhe mbishkrimet latine me prejardhje nga qytetet që u shndërruan në koloni romake (Skodra, Dyrrahu, Bylisi, Butroti dhe rrethinat e tyre).
Përroi i Thatë

"Përroi i thatë" është dikues (afluent) i liqenit të Shkodrës që shtrihet në anën perëndimore të Alpeve Shqiptare. Ka gjatësi 44.5 km dhe sipërfaqe të pellgut ujëmbledhës 233 km2.

Pjesa dërrmuese e këtij pellgu është e ndërtuar prej gëlqerorësh dhe dolomitësh të karstëzuar që formojnë luginën e "Përroit të thatë", mjaft karakteristike.

Quhet "Përroi i thatë" sepse ka rrjedhje sipërfaqësore vetëm gjatë periudhës së plotave, ndërsa në pjesën më të madhe të vitit shtrati i tij është i thatë dhe ujërat shkarkohen në liqenin e Shkodrës kryesisht nëpërmjet rrugës nëntokësore.
Subashi

**Subashi** ka qenë funksionar ushtarak osman, komandant në një kaza, qytet ose nahije. Mbante rendin e qetësinë aty ku kryente detyrën dhe në kohë lufte merrte pjesë me repartin e tij në veprime luftarake. Më 1438 Skënderbeu ishte subash i vilajetit të Krujës. Në shek. XV subashi varej nga sanxhakbeu. Në shek. XVI subashët u shndërruan në funksionarë administrativë, kryesisht nëpër feudet ushtarake dhe në çifligje, si përfaqësues të pronarëve të tyre. Subashë të tillë janë të përmendur për grabitjet e mëdha të të ardhurave mbi sasinë e caktuar të detyrimeve.

Më pas pati kuptimin "kryetar i fshatit", saktësisht: mbikëqyrës i ujit. Ky titull, vonë iu dha edhe fshatarëve të pasur të fushës, kryesisht në Myzeqe.

## Referime
Ismail Pasho Beu

**Ismail Pasho beu**, nga njeri i afërt i vezirit të Janinës dhe ndihmës i djalit të tij, Veliut, u shndërrua në armikun kryesor të Ali Pashës. I arratisur në Stamboll nga frika e Aliut, Ismailit iu bë një atentat i urdhëruar nga pashai i Janinës, shumë pranë sarajeve të sulltanit, por dështoi. Kjo ngjarje vulosi vendimin e Portës së Lartë që Ali Pasha të dorëzonte detyrën e vezirit dhe të paraqitej në Stamboll, çka solli pastaj konfliktin e përgjakshëm.
Xhoka

Xhoka ka qenë veshje e sipërme për gra e burra prej shajaku të bardhë ose të zi, e hapur përpara, e prerë me shtat të drejtë, me dy ose më shumë kinda në çdo anë. Gratë e vishnin zakonisht xhokën mbi këmishën e gjatë prej pëlhure. Xhoka qepej dhe zbukurohej me gajtan të bardhë, të zi ose me ngjyra të tjera, me motive që ndryshonin nga një zonë në tjetrën. Ndër xhokat më interesante përmenden zhguni i grave të Shoshit (rrethi i Shkodrës), xhupa e grave të Prellit (rrethi i Matit), dollama e burrave të Mirditës, xhoka e Malësisë së Tiranës etj. Për të janë përdorur edhe emra të tjerë krahinorë.
Tradita të detarisë në Shqipëri

Shqiptarët trashëgojnë tradita të lashta të detarisë. Në periudhën e ilirëve fisi i parë më i përmendur për detari të zhvilluar ishin japodët dhe pas tyre liburnët me anijet liburnide të famshme. Nën mbretërinë e Agronit, Teutës e Gentit fuqia detare ilire u rrit. Nën pushtimin romak, bizantin e venedikas, aftësitë për detari të vendësve u shfrytëzuan për fuqizimin e flotave të sunduesve. Me principatat shqiptare të mesjetës traditat e detarisë u përtërinë. Balshajt, Topiajt u përpoqën të krijonin flotat e tyre tregtare e luftarake. Në shek.XVII-XVIII vetëm Ulqini kishte 500 mjete lundrimi të ndërtuara në vend. Detaria shqiptare filloi të bjerë në shek.XIX për arsye të konkurrencës nga shoqëritë e mëdha evropiane të lundrimit.
Xhamia e Kuqe (Pejë)

**Xhamia e Kuqe** është një monument i trashëgimisë kulturore në Pejë, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Mali i Ostrovicës

Ostrovica është mal në kufirin e rrethit të Korçës me atë të Skraparit me lartësi 2383 m (Çuka e Faqekuqit). Shtrihet midis luginës së lumit të Çemericës në lindje dhe luginës së lumit të Çorovodës në perëndim.

Është një nga malet më të larta të pjesës juglindore të vendit. Ka shpate të thepisura, në kurriz vërehen forma të relievit akullnajor e karstik.

Rrëzë Ostrovicës dalin burime të shumta, që ushqejnë disa degë të Osumit dhe Devollit. Bimësia përbëhet kryesisht nga kullota alpine. Në këmbët e Ostrovicës gjenden fshatrat Mazreku, Faqekuqi, Çemerica, Lekasi etj.
Raja

[parapamje|Rajatë [bosnjanë harxhojnë haraçin]]
**Raja** (turqishtja osmane: رعايا *Reâyâ*) ka qenë emër që përdorej për popullsinë jomyslimane në vendet e nënshtruara me forcë në fillim të pushtimeve osmane dhe më pas për gjithë popullsinë fshatare të krishterë e myslimanë.

Robërimi i fshatarësisë raja u ligjërua që në shek. XVI me kanunnametë e sulltan Sulejmanit. Vartësia e fshatarit raja shfaqej në trajtën e detyrimit ekonomik dhe joekonomik. Si detyrim ekonomik ata paguanin një varg taksash në natyrë e në të holla. Detyrimi joekonomik buronte nga pushteti personal që kishte mbi rajanë spahiu.
Orust

thumb|Vendodhja e Orustit
**Orust** është ishull në perëndim të Suedisë dhe është ishulli i tretë më i madh në Suedi. Sipas statistikave të vitit 2014, thuhet se Orusti është ishulli i katërt më i madh në Suedi. Qyteti më i madh është Henån.

## Binjakëzimet
* Aalborg, Danimarka
Dimona

**Dimona** (Hebraishtja: דִּימוֹנָה) është qytet në Izrael, ndodhet 36 kilometra në jug të Beersheba dhe 35 kilometra në perëndim të Detit të Vdekur. Në vitin 2014, popullësia e qytetit ishte 33,195.

## Etimologjia
Emri i qytetit rrjedh nga emri i një qytetit i cili përmendet në Bibël (Joshua 15:21-22).

## Klima
Dimona ka klimë të shkretëtirës. Vera është e nxehtë, ku temperatura mesatare është rreth 33 ° C. Muaji më i nxehtë është gushti. 

## Binjakëzimet
* Andernach, Gjermania
Shqipëri 2–1 Maqedoni (5 - 6 shtator 2016)

Ndeshja e futbollit Shqipëri – Maqedoni për eliminatoret e Botërorit “Rusi 2018” u luajt në stadiumin ‘’Loro Boriçi’’ në Shkodër më 5 dhe 6 shtator 2016. Ndeshja është ndërprerë në minutën e 75, për shkak të stuhis dhe 15 minutshi i mbetur u zhvillua në datën 6 shtator. Shqipëria fitoi 2-1 ndaj Maqedonisë, me golat e shënuar nga Armando Sadiku dhe Bekim Balaj.
Eni

**En/i**, është një nga hyjnitë më të rëndësishme ilire, që quhej ndryshe dhe zoti i rrufeve. Emri i tij u luftua ashpër nga krishtërimi dhe sot ka mbetur vetëm në emërtimin e ditës së enjte.
Dibranë dhe tiranas, 100 vjet së bashku

"Dibranë dhe tiranas, 100 vjet së bashku". Libër historik me autor Faruk Borova. Shtëpia botuese "Millenium i ri". Viti i botimit 2013, faqe 152.

Mbi librin:

Në këtë libër, në formën e një rrëfimi të ngjarjeve historike, shpjegohen situatat dhe rrethanat historike të këtyre dy komuniteteve në Shqipëri, në këto 100 vitet e fundit, pas fillimit të eksodit dibran që përkon një vit pas shpalljes së pavarësisë, duke përfshirë lëvizjet demografike të njerëzve nga një krahinë në një tjetër, siç janë lëvizjet e detyruara të dibranëve nga krahina e Dibrës (Shehri) në Tiranë.

Këto ngjarje janë përcjellë tek lexuesi nëpërmjet sjelljes dhe veprimeve të personazheve, tek të cilët janë gërshetuar virtytet dhe veset, sipas rastit, të njerëzve të këtyre anëve, pa lënë mënjanë edhe veçoritë si edhe dialektet e tyre karakteristike.
Xhamia e Drelajt

* Xhamia në Drelaj është një nga objektet më të rëndësishme fetare dhe kulturore në Rugovë, rajon i njohur për traditat e tij të pasura dhe historinë e gjatë. Kjo xhami është e vendosur në fshatin Drelaj, i cili ndodhet në luginën e Rugovës, afër Pejës në Kosovë.  
* Historia:  Xhamia në Drelaj daton nga periudha osmane, dhe përbën një shembull tipik të arkitekturës fetare të kohës në rajonin malor të Rugovës. Ajo ka shërbyer si qendër lutjeje dhe bashkësie fetare për banorët lokalë gjatë shekujve dhe është një dëshmi e prezencës së islamit në këtë zonë.  
* Arkitektura:  Ndërtimi i xhamisë karakterizohet nga përdorimi i materialeve lokale, si guri dhe druri, duke u përshtatur me klimën dhe traditat lokale. Ajo ka një minare të thjeshtë dhe një tavan të drurit të gdhendur me motive tradicionale, duke reflektuar stilin arkitektonik të Rugovës.  
* Roli kulturor dhe social:  Xhamia në Drelaj nuk është vetëm vend për lutje, por edhe një qendër e rëndësishme sociale ku komuniteti zhvillon aktivitete dhe mbledhje të ndryshme. Gjatë muajit të Ramazanit dhe festave fetare, ajo mblidhet për falje dhe aktivitete të përbashkëta, duke forcuar lidhjet ndërmjet banorëve.  
* Restaurimet dhe ruajtja:  Gjatë viteve të fundit, xhamia ka kaluar nëpër faza restaurimi me qëllim ruajtjen e vlerave të saj historike dhe arkitektonike. Përpjekjet për mirëmbajtje dhe konservim janë të rëndësishme për mbrojtjen e trashëgimisë kulturore të Rugovës.

## Lidhje të jashtme 
* Databaza e trashëgimisë kulturore të Kosovës 

## Referime
Anders Celsius

thumb|Anders Celsius
**Anders Celsius** (27 nëntor 1701 - 25 prill 1744) ishte astronom, fizikan dhe matematikan suedez. Ai ishte profesor i astronomisë në universitetin e Uppsalës nga viti 1730 deri në vitin 1744, por ka udhëtuar nga viti 1732 deri në vitin 1735 për t'i vizituar observatorë të njohur në Gjermani, Itali dhe Francë.

## Biografia
Anders Celsius ka lindur në Uppsala, Suedi. Familja e tij e kanë pasur origjinë prej Ovanåker. Ai ishte djali i profesorit të astronomisë Nils Celsius dhe nipi i matematikanit Magnus Celsius dhe astronomit Anders Spole. Ai zgjodhi shkencën si karrierë të tij. Ai ishte i talentuar në matematikë që nga mosha e hershme. Anders ka studiuar në universitetin e Uppsalës, ku më 1730 u bë profesor i astronomisë. Ai ishte i njohur për shkallën e temperaturës Celsius, ku edhe mbiemri i tij u emëruar sipas Celsius.
Xhamia e Jabllanicës Madhe

**Xhamia e Jabllanicës Madhe** është një monument i trashëgimisë kulturore në Jabllanica e Madhe, Pejë, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Nikolaj Aleksandroviç Abramov

**Nikolaj Aleksandroviç Abramov** (Rusisht: Никола́й Алекса́ндрович Абра́мов; 5 janar 1984 – 1 janar 2011) ishte futbollistë rusë

## Referimet
Nikolaj Ivanoviç Abramov

**Nikolay Ivanovich Abramov** (Rusisht: Никола́й Ива́нович Абра́мов; 5 janar 1950 - 6 gusht 2005) ishte futbollistë rusë.
Xhamia e Istogut

**Xhamija e vjetër e Istogut** është një monument i trashëgimisë kulturore në Istog, Kosovë. Ky monument është i kategorisë "Arkitekturor".

## Lidhje të jashtme 
* Databaza e trashëgimisë kulturore të Kosovës 

## Referime
Lidhjet e mësuesve

Lidhjet e mësuesve (1921-1924) ishin organizata profesionale të mësuesve të krijuara për mbrojtjen e interesave të tyre dhe për zhvillimin e laicizimin e arsimit kombëtar.

Lidhja e parë u formua në Gjirokastër me nismën e Avni Rustemit. Më pas, të tilla u ngritën në disa qendra kryesore të vendit dhe kishin shtrirje të kufizuar lokale sipas prefekturave.

Lidhjet e mësuesve botuan edhe programet e tyre. Kongresi Arsimor i mbajtur në Tiranë, me nismën e mësuesve, nga 12-21 gusht 1924, themeloi “Lidhjen e Përgjithshme të Arsimtarëve të Shqipërisë”. U botua edhe statuti i Lidhjes me 40 nene. Lidhja luftonte për zhvillimin e arsimit mbi parimet kombëtare e demokratike.
Jonimajt

**Jonimajt** kanë qenë një familje fisnike arbërore, zotërimet e së cilës shtriheshin në trevën midis lumenjve Mat dhe Ishëm, ndërsa një degë e saj i kishte zotërimet më në veri, në krahinën e Shkodrës. 

## Emri 
Në burime të ndryshme mbiemri i tyre pasqyrohet si Gonoma, Guonimi, Gjonëmi, Ghionoma. Zef Valentini sheh tek vendi i quajtur Gjorm në Kurbin - *Gjonm* ose *Gjolm,* siç thuhej dhe shkruhej në kohë të tij *-* çerdhen e ndikimit të kësaj familjeje, ku Barleti quan «Sylva Jonimorum», pyllin e Jonimajve.

## Historia 
Bashkëkohës me Blinishtajt, Jonimajt përmenden që në fillim të shek. XIII si nënshkrues të aktit për marrëveshjen e Dhimitrit të Arbërit me Raguzën. 

Një tjetër Jonima, Vladislavi, zhupan i Dioklesë e i Bregdetit shqiptar prej dekretit të 1319 të Papës. Më 1303 jetonte në oborrin e mbretit serb dhe, pa dyshim ishte trashëgimtar i *sevastit Jonimë* që përmendet në marrëveshjen e nënshkruar midis disa feudalëve arbërorë dhe Karli Anzhu në vitin 1274. 

Familja Jonima shfaqet përsëri në fillim të shek. XV rreth qytetit të vogël të Danjës dhe Shatit mbi Drin, barabar me Zaharitë e atjeshëm, dhe Dushmanët në Pultin e Epërm, të pavarur ose vasalë, mbarështonin feudet. Më 3 maj 1403 një ambasador i Mitër Jonimës lutej që një "*suus mercator possit vendere salem ad mercatum Semphanday*" (tregtar i vet të mundet me shitë në merkatën e Shufadasë). 

### Në Regjistrin e Kadastrës së Shkodrës 
Në Regjistrin e Kadastrës të Shkodrës përmenden të quajturit: 
* Andre, banues në Bolcë. 
* Andre, banues në fshatin Trush i Madh. 
* Bogoshin (Bogossin), banues në fshatin Bolcë. 
* Fior, Flor ka prona në përkatësitë e Shkodrës. 
* Johan, Zuan, Zian, burre i Suinës, ka prona në përkatësitë e Shkodrës. 
* Johan [po ai?] bir i Stefanit, ka prona në Shkoder, mban prona me konçesion në fshatin Koplik. 
* Lazer banues në fshatin Trush i madh. 
* Nikolle (Nicola), banues në fshatrat Progjen e Stikjan 
* Stefani, i vdekur at i Johanit dhe i Viletit 
* Svina (Suina), grua e Johanit, ka prona në përkatësitë e Shkodrës 
* Vikt, Vito (Victo, Uido), bir i Stefanit ka prona në qytetin e Shkodrës mban prona dhe fshatrat [Enkjekjan, Gleros, Zamoran] me konçesion, gruaja e tij ka prona në përkatësitë e Shkodrës" 
* Vlad, banues në fshatin Bolcë 
* Vlad [po ai?] ka prona në përkatësitë e Shkodrës 
* Zuan, Zian sh. Johan. 

## Referime
Fjalori i parë i gjuhës shqipe

“Fjalori latinisht-shqip” (1635) i Frang Bardhit është fjalori i parë i gjuhës shqipe, me të cilin zë fill leksikografia shqiptare. Në këtë fjalor për herë të parë gjuha shqipe u ballafaqua me sukses me një gjuhë të huaj si latinishtja, që ishte gjuha më e përpunuar ndërkombëtare e asaj kohe. Fjalori përfshin rreth 4500 fjalë latine, të cilave u përgjigjen rreth 2500 fjalë të shqipes. Krahas fjalëve jepen edhe togfjalësha e shembuj që tregojnë përdorimin e tyre. Fjalori përfshin edhe lista të disa pjesëve të ligjëratës, emra qytetesh e kështjellash të Shqipërisë dhe përshëndetje në gjuhën shqipe. Aty gjejmë për herë të parë një listë prej 113 proverbash e thëniesh të urta. Fjalori i F. Bardhit ka shërbyer e shërben si burim i rëndësishëm për studimin e historisë së gjuhës shqipe e të kulturës shqiptare.
Tokot

**Tokot** kanë qenë një familje italiane që sundoi ishujt e Jonit si Qefalonia dhe Zakinthos, por edhe e Epirit me qendër Janinën, në periudhën e mes viteve 1300 deri në 1429. Kjo familje, ashtu si mjaft të tjera nga fisnikëria italiane e franceze, hodhi rrënjë në këto vise pas sulmit të latinëve ndaj Bizantit dhe marrjes së Kostandinopojës. Me tituj si kontë palatinë e dukë, kulmin e vet familja Toko e arriti me marrjen e despotatit të Epirit në luftë me shqiptarin Jakub Spata, por shumë shpejt u kthyen në vasalë të osmanëve dhe humbën në histori.
Herbert Lui

Herbert Lui ishte gjeomorfolog dhe gjeograf gjerman. Vizitoi Shqipërinë në vitet ’20 të shek.XX dhe botoi një varg veprash e artikujsh gjeografikë me vlerë për vendin tonë, si: “Shqipëria”, “Harta e re e Shqipërisë 1:200.000”, “Punime topografike në Shqipëri” etj. Libri “Shqipëria” jep një pasqyrë të hollësishme fiziko-ekonomike të Shqipërisë së kohës. Përshkrimi fizik, sidomos ai i relievit, ruan vlera edhe sot. Jepet edhe një skemë e rajonizimit gjeografik të Shqipërisë. Harta gjeografike e Shqipërisë 1:200.000 është mjaft e hollësishme dhe e saktë.
Vulfenia e Baldaçit

Vulfenia e Baldaçit është bimë barishtore shumëvjeçare e familjes skrofulariore, me kërcell deri 20 cm të lartë, me gjethe të pandara, leshtake, me lule blu e me push gjëndëror. Lulëzon në maj-korrik, bën fryt kapsulë. Është bimë endemike shqiptare e veçuar vetëm në një areal të ngushtë të Alpeve Shqiptare (Shtegu i Dhenve), rreth 1500 m lartësi. Morfologjikisht afrohet me specie të Afganistanit dhe Himalajës. Si duket, kohë më parë gjinia ka pasur areal shumë të gjerë, por më vonë nga ndryshimet e thella ekologjike, shumë specie janë zhdukur ose kanë mbetur të veçuara.
Mali i Konjakut

Konjaku është mal në Bregdetin e Poshtëm mbi fshatrat Borsh e Piqeras duke arritur në majën e Piksës dhe atë të Lugjeve (1140 m dhe 1046 m). Pjesa e ulët e shpatit perëndimor përbëhet nga kodra të buta flishore, ku vende-vende veprimtaria gërryese e dallgëve të detit ka krijuar gremina 100-150 m të thella, si dhe një rrip të ngushtë plazhi zallor. Pjesa e lartë e Konjakut përbëhet nga shkëmbinj gëlqerorë të karstëzuar e pothuajse të zhveshur nga bimësia. Druri më i përhapur është valanidhi që formon pyje të rrallë, sidomos në faqen perëndimore.
Kristalografia

Kristalografia është shkenca që studion trajtën, ndërtimin e brendshëm, përbërjen kimike, vetitë fizike dhe mënyrat e formimit të kristaleve. Në fillim ka qenë pjesë e mineralogjisë, më pas është zhvilluar si shkencë më vete dhe ndahet në: kristalografi gjeometrike, kristalokiminë, kristalofizikën dhe kristalogjenezën. Kristalografia gjeometrike studion trajtën e jashtme dhe ndërtimin e brendshëm të kristaleve si trupa të rregullt gjeometrikë. Në Shqipëri studime të tilla janë bërë për kuarcin, piritin, kalitin etj. dhe kanë ndihmuar për sqarimin e kushteve të formimit të vendburimeve të tyre.
Gjuha e Uellsit

**Gjuha e Uellsit** apo **uellsishtja** (anglisht: *Welsh*, uellsisht: *Cymraeg* apo *y Gymraege*, shqiptohet [kəmˈrɑːɨɡ, e ɡəmˈrɑːɨɡ]) është një gjuhë anëtare e degës kelte së gjuhëve indo-evropiane e cila flitet në Uells, nga disa në Angli, dhe në nga një minoritet në (Provincën Chubut, Argjentinë). Rreth 560.000 njerëz, rreth 20% e popullsisë së Uellsit, ende flasin gjuhën e Uellsit (edhe pse gati të gjithë tani mund të flasin edhe anglisht), plus rreth 150.000 njerëz në Angli dhe 5.000 me origjinë nga Uellsi në Argjentinë.

Historikisht ajo ka qenë gjithashtu e njohur në anglisht si "Gjuhë britanike ", "Cambrian", "Cambric" dhe "Cymric".

File:Map o ieithoedd Cymru (A map of the languages of Wales) - 1750.svg|1750
File:Map o ieithoedd Cymru (A map of the languages of Wales) - 1800.svg|1800
File:Map o ieithoedd Cymru (A map of the languages of Wales) - 1850.svg|1850
File:Map o ieithoedd Cymru (A map of the languages of Wales) - 1900.svg|1900

**Legjenda**: • Uellsisht  • Dygjuhësh  • Anglisht 

## Notes
Kulla e Bashor Pren Gegaj

**Kulla e Bashor Pren Gegaj** është një monument i trashëgimisë kulturore në Gurakoc, Istog, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Jali i Vunoit

**Jali i Vunoit** është gji deti në bregun shqiptar të Jonit, 2 km në jug të fshatit Vuno, një nga gjiret më piktoreske të Rivierës Shqiptare.

Ka trajtën e një këndi të drejtë dhe futet 500 m në brendi të tokës. Skajet veriore e jugore janë shkëmbore, të larta e të thepisura, kurse në anën lindore gjendet një plazh zallor. Në vazhdim të plazhit shtrihet një fushë e vogël me lagjen Jal të Vunoit.
Hamit Beqja

**Hamit Beqja** (1929–2011). Historian i arsimit, profesor, akademik, Mësues i Popullit. 
## Biografia 
Lindi në Shkodër, ku kreu gjimnazin dhe shërbeu po aty si mësues (1947–1949). Studimet e larta për pedagogji e psikologji i kreu në Moskë (1953). Veprimtaria e tij shkencore shtrihet në fushën e pedagogjisë, të psikologjisë, të sociologjisë, historisë së arsimit e të kulturës. 

## Vepra 
Autor i një vargu librash e i shumë artikujve studimorë; bashkautor i teksteve të psikologjisë e pedagogjisë për shkollat e mesme e të larta. Ndër veprat kryesore të tij janë: 
*“Mbi karakterin kombëtar të edukatës” (1979), 
*“Rreth edukatës qytetare” (1981), 
*“Si të sillemi, ç’zakone ndjekim?” (1986), 
*“Kë edukojmë, si edukojmë?” (1987), 
*“Rrjedhave të sociologjisë së edukatës dhe kulturës” (1989), 
*“Edukata me syrin e popullit” (1988), 
*“Për rininë e me rininë” (1991), 
*“Edhe engjëlli edhe djalli janë brenda tek i gjalli” (1995), 
*“Dashuria, seksi, studentët e mi” (1999), 
*“Tranzicioni demokratik dhe psikologjia e shqiptarëve të sotëm” (2001), 
*“Galeria dhe plateja” (2002) etj.  

Ka marrë Çmimin e Republikës të shkallës së parë.
## Shih edhe 
* Pedagogjia
* Psikologjia

## Referime
Stadiumi Bajram Aliu

**Stadiumi Bajram Aliu** është stadiumi në Skenderaj, Kosovë. Ai aktualisht shfrytëzohet kryesisht për ndeshje futbolli nga ana e KF Drenica, në Superligën Kosovare. Stadiumit ka një kapacitet prej rreth 2,000 ulëseve.

## Shih edhe
* KF Drenica - Skënderaj

## Lidhje të jashtme 
* Informacione rreth Stadiumit
Koordinatat: [//tools.wmflabs.org/geohack/geohack.php?pagename=Bajram_Aliu_Stadium&params=42_54_18_N_21_11_41_E_type:city_source:kolossus-plwiki 42°54'18"N 21°11'41"E / 42.90500°N 21.19472°D / 42.90500; 21.19472]

## Referime
Magnus Celsius

**Magnus Celsius** (16 janar 1621 - 5 maj 1679) ishte astronomë dhe matematician suedezë. Ai ishte gjyshi i Anders Celsius. Në vitin 1649, ai u bë magjistër në universitetin e Uppsalës. Në vitin 1668, ai u bë profesorë i matematikës në universitet dhe më vonë në vitin 1675, ai u bë drejtor i universitetit.
Biblioteka e universitetit të arteve

**Biblioteka e universitetit të arteve** është biblioteka më e madhe dhe më e vjetra e artit në Shqipëri. Ajo është një bibliotekë universitare, unike, dhe ndihmon në mënyrë të drejtpërdrejtë në formimin e artistëve të rinj.

Misioni i saj është mbështetja e proçesit mësimor, edukativ dhe artistik, duke u shërbyer studentëve dhe pedagogëve të universitetit të arteve, ashtu si edhe kërkuesve e artistëve nga institucione të ndryshme të artit dhe shkollave artistike kudo që janë në Shqipëri.

Biblioteka është krijuar në vitin 1966, vit në të cilin u krijua Instituti i Larte i Arteve, sot Universiteti i Arteve. Fondi fillestar i saj ishte ai i Bibliotekës së Konservatorit Shtetëror të Tiranës, Shkollës së Arteve të Bukura, dhe Shkollës së Lartë të Aktorëve “Aleksandër Moisiu" si dhe me dhurime nga shoqata dhe dashamirës të artit.

Në fondet e saj disponon materiale të shumëllojshme si libra, parte, dorëshkrime, dizertacione, diploma, periodike, referenca, materiale audiovizuale, literature elektronike, etj. Fondi i Bibliotekës së Universitetit te Arteve përmban rreth 45,000 vëllime. Pjesa më e madhe e fondit është unikale.

Koleksionit i bëhet përpunimi shkencor bibliografik konform standardeve ndërkombëtare duke përdorur Rregullat Anglo - Amerikane të Katalogimit AACR2 *(Anglo-American Cataloging Rules)*, Sistemi Decimal i Klasifikimit, UDC *(Universal Decimal Classification)*, Rregullat Ndërkombëtare të Përshkrimit Bibliografik, ISBD *(International Standard Bibliographic Description)*. Materialet e koleksioneve mund të kërkohen nëpërmjet skedarëve alfabetikë dhe sistematikë, bibliografive dhe listave bibliografike në formë elektronike të cilat ju dërgohen përdorueseve të bibliotekës edhe nëpërmjet postës elektronike si dhe nëpërmjet katalogut online .

Është krijuar katalogu online nëpërmjet aplikimit të sistemeve me bazë "kod në burim të hapur", katalog i cili mund të aksesohet kudo nëpërmjet sitit zyrtar të Universiteti të Arteve.

Është krijuar arkiva digjitale institucionale ku ruhen në format elektronik koleksionet speciale që disponon Biblioteka. Janë krijuar koleksione digjitale përkatëse sipas tre fakulteteve:

Fakultetit të Muzikës: Koleksioni i dorëshkrimeve/ Koleksioni i shiritave të kthyera në digjitale/ Muzika botërore/ Muzika shqiptare/ Tezat teorike të studeteve universitar dhe pasuniversitar/ Biografitë e personaliteteve të Muzikës/ Saxhot dhe mbrojtjet e diplomave të studentëve etj.

Fakulteti i Artit Skenik: Dramat e vjetra/ Biografitë/ Tezat teorike të studeteve universitar dhe pasuniversitar/ Biografitë e personaliteteve të artit skenik/ Punët artistike të studenteve të UART

Fakulteti i Arteve të Bukura: Biografitë/ Ekspozitat e pedagogeve dhe studentëve/ Punimet teorike/ Punët e studentëve për mbrojtjen e diplomave etj.
Manal al-Sharif

thumb|Manal al-Sharif
**Manal al-Sharif** (lindi më 25 prill 1979) është aktiviste për të drejtat e grave nga Arabia Saudite i cili filloi fushatën që femrat të kenë të drejtë të vozisin në vitin 2011. Më parë ka bërë një film duke vozitur, Wajeha al-Huwaider e filmoi Manalin duke vozitur si pjesë të fushatës. Videoja e saj u postua edhe në Youtube dhe Facebook.
Përroi i Holtës

Përroi i Holtës është degë e Devollit, që rrjedh në veriperëndim të rrethit të Gramshit, me gjatësi 31.3 km, sipërfaqe 227 km2, lartësi mesatare 899 m, me rrjedhje të rrëmbyer. Fillon në malet e Shpatit dhe pellgu i tij në pjesën më të sipërme përbëhet nga shkëmbinj magmatikë, ndërsa pjesa tjetër është e ndërtuar nga flishi dhe më pak nga gëlqerorët, në të cilët Përroi i Holtës në grykën e Kabashit ka çarë një kanion të bukur. Aty merr ujërat e dy burimeve të mëdha. Ka ujëra të ftohta e të pastra.
Laura Nezha

**Laura Nezha** lindi më 16 shtator, 1990. Është aktore, këngëtare dhe regjisore shqiptare, e diplomuar në Universitetin e Arteve, dega regji teatri. Lidhja e saj me muzikën është shumë e hershme. Ka filluar të interpretojë në skenë që në moshën 5 vjeçare në evente për fëmijë me këngë, recitime dhe duke luajtur në piano. Që në këtë moshë, ajo që familjarëve të saj i bënte përshtypje ishte se ajo fiksohej pas aktorëve nëpër filma dhe gjatë gjithë kohës i imitonte, shenjë kjo që përcakton atë rrugë që Laura do të ndiqte me vonë. Më pas, në moshën 12 vjeçare ajo mori pjesë në edicionin e parë të Gjeniut të Vogël ku pas një perzgjedhjeje midis mijëra fëmijëve nga Shqipëria, Kosova dhe Maqedonia, fitoi Çmimin e Tretë.

Pavarësisht pasionit të saj të madh dhe lidhjes së pandashme me muzikën, zgjodhi të vazhdonte një gjimnaz të përgjithshëm dhe jo liceun artistik meqenëse gjatë gjithë kohës ka pasur rezultate shumë të larta në mësime. Iu përkushtua shumë mësimeve, por në të njëjtën kohë ishte gjithmonë pjesë e organizimeve artistike të shkollës, përfshirë këtu dhe RinFestin. Në të njëjtin vit qe ka prezantuar RinFest fitoi Çmimin e Parë në këngë me një performancë live. Në vitin 2011, mori pjesë në Kënga Magjike me këngën "Jo s'e di", ndërsa në vitin 2012 me këngën "Edhe pse gabim" në Top Fest. Në vitin 2016, është shpallur fituese e edicionit të Endemol "Dance With Me" ekzkluzivisht nga TV Klan, si dhe ka qenë zëri dublues i personazhit kryesor Moana në klasikun e 55-të e filmave të animuar Disney me po të njëjtin titull. Në 2017 rikthehet në Kënga Magjike me këngën "Je dashuri".

## Aspekte private 
* Laura ka qenë mjaft private lidhur me jetën personale. Është raportuar se prej disa vitesh është në lidhje me një biznesmen, i cili nuk është bërë publik plotësisht. 

## Diskografia
* 2011: ''Jo s'e di*
* 2012: *Edhe pse gabim*
* 2016: *Luv That*
* 2017: *Je dashuri''

## Referime
Gjuhët kelte

**Gjuhët keltike** janë gjuhët që rrjedhin nga proto-keltishtja, një degë e gjuhës proto-indoevropiane. Dikur të shtrirura në një pjesë e gjerë të Evropës, sot mbijetojnë vetëm në rajonin e Bretanjës në Francë, në Irlandë dhe në Britaninë e Madhe.

Në kohët e lashta, gjuhët keltike ishin ndër më të përhapurat në Evropë: vendet me popujtë që folën gjuhët keltike ishin Franca (në ato kohë, ai vend ishte njohur si *Galia*), Belgjika, Zvicra, Austria, Gjermania Jugore, Çekia, Sllovakia, Hungaria, Sllovenia, Italia Veriore (por *Venecia* ishte një ishull jo-keltik, por venetik, në det keltik), Spanja Veriperëndimore, Portugalia Veriore, Britania e Madhe dhe Irlanda. Kishte dhe fisë më të vogla keltike në Rumani, Bullgari, Anadoll (*Galatia*), në Kroaci (*Iapodes*), në Bosnjë (*Scordisci*, *Dindari*, *Celegeri*), në Serbi e në Kosovë.

Mes gjuhëve keltike, ka një ndarje filogjenike sipas trajtimi i fonës **kw* nga proto-keltishtja. Gjuhët "P-Keltik" e ndryshuan për *p*, por jo në gjuhët "q-keltik" (kw-keltik). Fona "*p" ishte e munguar në proto-keltisht. Por me nje fonë **p* të re ishte krijuar në gjuhët "p-keltike" nga **kw*. Për shëmbull, fjala për "katër" ishte *kʷetwóres* në proto-indoevropiane, *kʷetwares* në proto-keltisht, *petuar* në Galisht e *peduar* në gjuhët britonike ("P-Keltik"), por *cethair* në irlandishtën gaelike të vjetër ("Kw-Keltik"; *kw* u bë *k* më pas).

Gjuhë keltike të njohura në kohët e lashta përfshijnë: 
* Gjuhët britonike - "P-Keltike" gjuhë të Britanisë, është paraardhës i Uellsishtes, të Bretonishtës, e të Kornishtës. 
* Galishtja -- "P-Keltike" gjuhë, folur nga galët e Francës (Galisë), Zvicrës, Gjermanisë Jugore, dhe Belgjikës. Më pas të pushtimit galik në Itali Veriore, dialekti *Galishtja Cispadane* (ose *Galishtja Cisalpine*) u zgjeroi në Itali Veriore (*Galia Cisalpine/Padane* për romakët). 
** Lepontikja—dialekt divergjent në Itali Veriore. Statusi i saj është i kontestuar. 
** Galatishtja—dialekt divergjent në Anadoll Qendror (*Galatia* për grekët e romakët), rreth Ankaras
* Norikja—Një gjuhë "P-Keltike" në Austri e Slloveni
* Keltoiberiane—Një gjuhë "Kw-Keltike" në Spanjë
* Galajkiane—Një "Kw-Keltike" në Spanjë veriperëndimore e në Portugali.
* Goidelike — këtu përfshihet gjuha irlandeze gaelike e vjetër (ose *gaelikja*). Gjuha "Kw-Keltike", dhe gjuha paraardhëse e gjuhës irlandeze gaelike të sotme. Dialekti i saj verior ishtë paraardhës i gjuhës gaelike skoceze dhe i gjuhës së ishullit të Manit.

Disa gjuhë romance që zëvendësuan gjuhë keltike u ndikuan nga gjuhët keltike—prandaj në gjuhësi historikale ato gjuhë kanë *substratë* keltik. Kanë shumë fjalë keltike, dhe ndikime në fonologji, sintaks e mbase morfologji. Gjuhët romance që gjuhësorë historikale mendojnë janë me substrat keltik perfshijnë : frëngjisht, arpitan, oqitan, katalanisht, spanjisht, asturianisht, portugisht, galoitalike, romanço, ladine e friuliane. Ndikimet janë më të forta në frëngjisht, arpitan, romanço e galoitalike.
Tempulli Iravatanesvara në Kançipuram

**Tempulli Iravatanesvara** i quajtur edhe **Tempulli Kanchi Iravatanesvara** është një tempull hindu kushtuar Shivës i vendosur në qytetin tempullor të Kanchipuramit në shtetin indian Tamil Nadu. Është ndërtuar në Stilin Dravidian nga Dinastia Pallava në fillim të shekullit të VIII dhe është i famshëm për *vimanan* e tij të mahnitshme. Ky tempull u ndërtua nga mbreti Pallava, Narasimhavarmani II (i njohur edhe Rajasimhani) në vitet 700-728 dhe është klasifikuar si një nga faltoret minore të Kanchipuramit.
Tempulli administrohet nga Archaeological Survey of India dhe është një monument i mbrojtur.

## Shiko edhe
* Arkitektura Pallava
* Arkitektura Dravidiane
* Lista e tempujve në Kanchipuram

## Referime 
## Bibliografia
*

## Lidhje të jashtme
*neonnet.com/fl2501/stories/20080118504906500.htm *Royal Shrines*, Frontline, Volume 25 - Issue 01 :: Jan. 05-18, 2008
Vlash Dovana

Ne vitin 1935 **Vlash Dovana**, deputet i Durrësit, emërohet, me dekret mbretëror, nga Ahmet Zogu, anëtar i Këshillit Ekonomik te Shtetit Shqiptar. Ne këtë Këshill ishin anëtare, gjithashtu, edhe Vasil Bakalli, tregtar Durrës,  si dhe Aleksandër Hobdari, tregtar, Tirane.

Duhet shtuar, per korrektese, se ne kete Keshill Mehdi Frasheri ishte kryetar, si dhe nje deputet nga Berati...
Tempulli Trilokjanatha

**Tempulli Trilokyanatha** (i quajtur edhe **Tempulli xhainist i Thiruparthikundramit**) në Thiruparthikundram, një lagje e Kanchipuramit në shtetin e Indisë Jugore Tamil Nadu, është një tempull kushtuar figurave fetare xhainiste. Ai është i lidhur me sektin Digambara të Xhainizmit. Tempulli, i ndërtuar në stilin dhe materialet e Arkitekturës Dravidiane, besohet se është ndërtuar gjatë sundimit të Dinastisë Pallava gjatë shekullit të VIII me shtesa të mëvonshme nga Dinastia mesjetare Chola dhe mbretërit Vijayanagara.
Tempulli është i administruar nga Departmenti i Arkeologjisë së Qeverisë së Tamil Nadu-së si një monument i mbrojtur, ndërsa mirë-mbahet nga trustet trashëgimtare xhainiste. Tempulli bashkë me Tempullin Chandraprabha në rajonin e kompleksit rrethues emërtohet si Xhaina Kanchi, ndërsa dy pjesët e tjera të qytetit janë të emërtuara përkatësisht Shiva Kanchi dhe Vishnu Kanchi.

## Historia
Dinastia Pallava, sunduese e rajonit që përqafoi Xhainizmin gjatë viteve të saj të para. Sipas legjendës vendore, tempulli u ndërtua nga dishepulli Pallava i të diturve Vamana dhe Mallisena. Ka edhe legjenda të tjera që ia atribuojnë ndërtimin e tempullit Simhavishnut, mbretit të parë Pallava gjatë dhjetëvjec/arit të fundit të shekullit të VI. 

Tempulli administrohet nga Departamenti i Arkeologjisë së Tamil Nadu-së.

## Arkitektura
Tempulli është ndërtuar në Arkitekturën Dravidiane me një gopuram (kulla e portikut) tre-katësh. Në tempull ndodhen tre faltore paralele me imazhin e Mahaviras që zë qendrën. Imazhi i Lokanatharit, tirthankara i 24rt është i vendosur në anën veriore, ndërsa Neminatha i vendosur në anën jugore. Të tre faltoret janë në formë rrethore dhe bujtin imazhe prej bronxi. Faltorja e Mahaviras bujt Dharmadevin dhe një tirthankara përbri tij.  Tempulli ka një numër të madh pikturash në tavanet që janë të shoqëruara me shkrime në alfabetin tamil Grantha. Mendohet se shkrimet xhainiste përmbajnë historinë e jetës së Krishnas të paraqitur nga shumica e pikturave.

## Kultura
Tempulli Trilokyanatha ishte fillimisht nën kontrollin e trusteve tradicionale për 600 vjet deri në vitin 1991. Që nga atëherë, tempulli administrohet nga Departmenti i Arkeologjisë së Qeverisë së Tamil Nadu-së si një monument i mbrojtur.

Tiruparuthikundram (2).jpg
Tiruparuthikundram (4).jpg
File:Tiruparuthikundram (3).jpg
File:Tiruparuthikundram (7).jpg

## Shiko edhe
* Lista e tempujve në Kanchipuram
* Arkitektura Pallava
* Tempulli xhainist
* Arkitektura Dravidiane
* Arkitektura Chola
* Arkitektura Vijayanagara

## Referime 
## Bibliografia
*
Tempulli i Thiruvadigait

**Tempulli i Thiruvathigait** i quajtur edhe Tempulli Sri Veerattaaneswarar (në gjuhën tamile: அருள்மிகு வீரட்டான்டேஸ்வரர் திருக்கோவில்) është një tempull hindu kushtuar Shivës. Është i vendosur në fshatin Thiruvathigai që është rreth 2 kilometra në lindje të qytetit të Panrutit. Shiva në këtë tempull adhurohet në formën e Veerattaaneswararit.
Tempulli është i vendosur në distriktin e Arcotit Jugor 2&nbsp;km nga Panruti.

## Historia 
Tempulli i Thiruvathigait u ndërtua fillimisht si një tempull xhainist nga mbreti Pallava, Mahendravarmani I në shekullin e VI në Stilin Dravidian. Megjithatë me konvertimin nga Xhainizmi në Hinduizëm, Mahendravarmani e shkatërroi tempullin e mëparshëm dhe në këtë vend ndërtoi një tempull për Shivën. Gjithësesi në tempull kanë mbetur disa shenja të artifakteve xhainiste.
Në këtë kompleks gjendet edhe një tempull tjetër i Shivës si dhe një Tempull i Vishnut në afërsi që besohet se është ndërtuar me mbetjet e shkatërruara të tempullit xhainist.

## Legjenda
Sipas një legjende Thirugnana Sambanthari u lavdërua nga kërcimtari kozmik Nataraja, një formë e Shivës. Motra e Apparit, Thilakavathiyar u vendos këtu gjatë viteve të saj të fundit dhe ia kushtoi jetën e saj shërbimit ndaj Shivës. I prekur nga një sëmundje e dhimbshme, Thirunavukkarasari në këtë tempull ku shërbente motra e tij, Thilagavathiyari u lut për lehtësim dhe u shërua. Sipas legjendës ky tempull është vendi ku Shiva shkatërroi tre rakshasha dhe tre qytet e krijuara nga ta. Saranarayana Perumali, një tjetër emër i Vishnut, është i që i dha shigjetën Shivës për vrasjen e demonëve. Tempulli Saranarayana Perumal është gjithashtu i vendosur në Panruti.

## Shiko edhe
* Arkitektura Dravidiane
* Arkitektura Pallava
* Tempulli xhainist
* Tempulli hindu

## Referime 
## Bibliografia 
*
Xhamia e Uçës

**Xhamia e Uçës** është një monument i trashëgimisë kulturore në Uçë, Istog, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
LoliRock

***LoliRock*** është një serial i animuar francez, prodhuar nga Marathon Media dhe Zodiak Kids. U krijua nga Jean-Louis Vandestoc me skenar të Madellaine Paxson. Seriali e dha premierën për herë të parë në Francë, më 18 tetor 2014, në kanalin France 3. Në Shqipëri transmetohet nga Bang Bang dhe nga Disney Channel.

## Përmbajtja
Iris është një vajzë adoleshente e cila pëlqen të këndojë dhe t'i ndihmojë të tjerët. Megjithatë, kur ajo këndon, gjëra të çuditshme ndodhin. E inkurajuar nga shoqja e saj e ngushtë, Iris bën audicion për një grup roku, por fuqia e saj e shkatërron dhomën dhe ajo sulmohet nga dy të panjohur. Dy vlerësueset në audicion, Talia dhe Auriana i vijnë në ndihmë dhe i shpjegojnë se ajo është një princeshë me fuqi magjike e cila duhet ta shpëtojë mbretërinë e saj Ephedia nga kthetrat e një magjistari të ligë.

## Zërat
## Referime
## Lidhje të jashtme
Disney Channel (Shqipëri)

**Disney Channel** ishte versioni shqiptar i Disney Channel. U lançua më 2 qershor 2012 nga Digitalb, i cili i mori të drejtat ekskluzive nga Disney–ABC Television Group. Kanali mbyll në 18 gusht 2018, dhe u zëvëndësua nga Nickelodeon, që nuk ka titrimi ose dublimi shqip, ashtu siç është vetëm në anglisht. Është kanal premium, i renditur i 17-ti në listën e kanaleve.

## Referime
## Lidhje të jashtme
* Faqja zyrtare
Uddevalla

**Uddevalla** është qytet në qarkun Västra Götaland, Suedi. Në vitin 2010, qyteti ka pasur 31,212 banorë. Uddevalla është qyteti më i madh në provincën Bohuslän.

## Historia
Në të kaluarën, Uddevalla ishte me Norvegjinë dhe emri që e ka qyteti sot e ka prejardhjen prej norvegjishtës *Oddevald*. Në vitin 1612, qyteti u dogj nga ushtarët suedezë udhëhequr nga Jesper Mattson Krus. Në vitin 1642, qyteti u dogj pësëri, por kësaj rradhe u dogj nga komandanti suedezë Harald Stake. Gjatë kampionatit të futbollit 1958, Uddevalla ishte një nga dymbëdhjetë qytetet suedeze cila ishte mikëpritëse ku luajti në stadiumin Rimnersvallen.

## Binjakëzimet
*  Thisted, Danimarkë
*  Skien, Norvegjia
*  Loimaa, Finlanda
*  Mosfellsbær, Islanda
*  Okazaki, Japonia
*  Irvine, Skocia
*  Jõhvi, Estonia

## Referime
Jõhvi

**Jõhvi** (Rusisht: *Йыхви*) është qytet në verilindje të Estonisë. Ndodhet 50 kilometra në kufi me Rusinë. Estonezët janë banorë minoritet, ku 55% të banorëve janë rusë.

## Binjakëzimet
*  Loimaa, Finlanda
*  Uddevalla, Suedia
*  Kingisepp, Rusia
*  Thisted, Danimarka
*  Skien, Norvegjia
*  Olecko, Polonia
Emporia

thumb|Pamja e Emporias më 27 dhjetor 2011
**Emporia** është qendër tregtare i cili ndodhet në Malmö, Suedi. Është një nga qendrat të mëdhaja në Skandinavi. Emporia është hapur më 25 tetor 2012 dhe ka kushtuar 2 bilionë kruna suedeze. Projekti i Emporiës është bërë nga Gert Wingårdh. Sipas Emporias, ata kanë rreth 25,000 vizitorë në ditë.

## Referime
Arkitektura mesjetare shqiptare

Arkitektura mesjetare shqiptare kaloi një periudhë të rëndësishme në shek.XIII-XV. Nga ajo ruhen një numër jo i vogël monumentesh që përfshihen në arkitekturën bizantine dhe romaniko-gotike, duke pasur një fytyrë të veçantë vendase, të lidhur me traditën. Kësaj periudhe i përkasin kishat në Shqipërinë e Veriut (kisha e Shirgjit, katedralja e Shën Stefanit në Shkodër, kisha e Vaut të Dejës), kishat e Beratit dhe të Myzeqesë, kishat e Shqipërisë së Jugut (Labovë e Kryqit, Mesopotam) etj. Pas pushtimit osman gjatë shek.XVI u ndërtua një numër i vogël faltoresh, me përmasa të vogla e të thjeshta, ndërsa nga fundi i këtij shekulli morën hov ndërtimet kishtare në vende të largëta nga syri i pushtuesit.